b'\n_START_ARTICLE_\nSverige, Sverige\n_START_PARAGRAPH_\n\xc2\xabSverige, Sverige\xc2\xbb var den norske reaksjonen p\xc3\xa5 \xc2\xabNorge\xc2\xbb (\xc2\xabNorgevisan\xc2\xbb). Melodien er hentet fra \xc2\xabLively\xc2\xbb av Peter Buchanan og Lonnie Donegan. Den norske teksten er skrevet av August Mauritzen. Sangen finnes p\xc3\xa5 singlen Polydor NH 66 818 med Odd Grythe og Studenteroktetten fra 1968. _NEWLINE_\xc2\xabNorge\xc2\xbb var en satirisk sang p\xc3\xa5 TV-programmet Mosebacke Monarki, fremf\xc3\xb8rt av Helmer Bryds Eminent Five Quartet med Jan "Moltas" Erikson (alias Bobo Slacke) som  vokalist. Den ble ogs\xc3\xa5 utgitt p\xc3\xa5 EP-platen Swingin\' Mosebacke! (Svenska Ljud LJUD 7) fra 1968. Den svenske teksten er skrevet av Hasse Alfredson og Tage Danielsson._NEWLINE_\xc2\xabNorgevisan\xc2\xbb var tenkt som en humoristisk nidvise som ble skrevet p\xc3\xa5 grunn av at det gikk s\xc3\xa5 mye bedre for Norge enn for Sverige i vinter-OL 1968 i Grenoble. I programmet ble sangen annonsert som en protestvise mot Norge._NEWLINE_Under Svenska idrottsgalan 2010 fremf\xc3\xb8rte Magnus Uggla en oppdatert versjon av \xc2\xabNorgevisan\xc2\xbb.'